Zuria I.a Nafarroakoa

Zuria I.a NafarroakoaEskola-liburuetako onomastikaren, gertaera historikoen eta artelanen izenak. Zerrendak, hezkuntza.ejgv.euskadi.eus (Iruñea, 1387ko uztailaren 6a – Santa María la Real de Nieva, 1441ko apirilaren 1a) Nafarroako erregina izan zen 1429tik 1441ra. 1401-1409 bitartean, Siziliako erregina ezkontidea, Nemoursko kondesa, eta Atenas eta Neopatriako dukesa izan zen.

 Bizitza 
1387ko uztailaren 6an jaio zen, Karlos III.a eta Leonor Trastamarakoa errege-erreginak gurasoak zituela. Siziliako errege Martin Gaztearekin ezkondu zen 1402. urtean. 1409. urtean hil zen erregea; haurrik ez zutenez, Zuriak Sizilia utzi zuen Nafarroara itzultzeko. 1413an Nafarroako Erresumako oinordekoa bilakatu zen, Joana ahizpa hil eta gero.

1420an Aragoiko printze Joanekin ezkondu zen; harrezkero, senarraren Gaztelako lurraldeetan bizi izan zen. Nafarrora itzultzean, bertako errege-erregin egin zituzten 1425ean, Karlos III.a hil ondoren. Koroapen ekitaldia maiatzaren 18an egin zen, Iruñeko katedralean.1439. urtean eginiko testamentuan oinordeko bakartzat bere semea Karlos Vianako Printzea utzi zuen, nahiz eta Joan II.a bizi zen bitartean erregetzaren jabe egin ez zedin gomendatu. Zuria hil ondoren, ordea, nafar leinuen arteko borroka hasi zen: agramondarrak —Joan II.aren aldekoak— eta beaumontarrak — Vianako Printzearen aldekoak— elkarren aurka altxatu ziren.

 Ezkontzak eta seme-alabak 
Bi aldiz ezkondu zen. Lehenik, Martin I.a Siziliakoarekin, ahalordeen bitartez 1402ko maiatzaren 21ean Catanian, eta zuzenean 1402ko abenduaren 26an Sardiniako Cagliari hirian Seme bakarra izan zuten, Martin izenekoa, 1403an jaioa eta 1407an Valentzian hila. 1409an alargundu zen.

Bigarrenik 1420ko ekainaren 10ean, Iruñean, Joan Trastamarakoarekin. Hiru seme-alaba izan zituzten:
 Karlos (1421-1461), Bianako printzea, aitak boteretik kendua
 Zuria (1424-1464), Gaztelako Henrike IV.a erregearekin ezkondua (1440) eta baztertua (1453)
 Leonor (1425-1479), Nafarroako erregina.

 Heriotza 
1441eko apirilaren 1ean, Zuria I.a, Asturiasko printzea zen Henriquerekin, haren aita Joan II .a Gaztelakoarekin eta Joan II.a Aragoikoarekin biltzeko, Santa María la Real de Nieva herrian (Segoviako probintzian)  pasieran zegoela  hil egin zen; Soterrañako Andre Mariaren elizako kapera nagusian hilobiratu zuten. Erreginaren gorpuzkiak han geratu ziren, testamentuan Uxuera eramateko adierazten zuen nahiaren aurka.Enrique Flórez (1751), Memorias de las reinas católicas de España 725.or. Hilobiaren kokapena ahaztu egin zen 1994an zaharberritze lanetan aurkitu zuten arte.

 Familia 
 Aitona 35px Karlos II.a Nafarroako errege Amona 35px JoanaFrantziakoa Aitona 35px Henrike II.a Gaztelako errege Amona 35px Joana ManuelGaztelakoaBizkaiko anderea Aita  35px Karlos III.a Nafarroako errege Ama 35px Leonor Gaztelakoa 35px Zuria I.aNafarroako erregina

 Erreferentziak 

 Kanpo estekak 
 Estornés Zubizarreta, Idoia, Nafarroako Blanka I, Auñamendi Eusko Entziklopedia, euskomedia.org

Aurrekoa:
Karlos III.a
50pxZuria I.aNafarroako erregina(1425-1441)etaJoan II.aNafarroako errege(1425-1479)
<td width="30%" align="center">Ondorengoa:
Joan II.a

Kategoria:Nafarroako errege-erreginak
Kategoria:Evreux leinua
Kategoria:Iruindarrak
Kategoria:Siziliako monarkak
Kategoria:Erregeen alabak
Kategoria:Berriro ezkondutako errege-erregina ezkontideak